ಭಾರತದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯ

ಭಾರತದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯ ಎಂದರೆ ಸಾಮಾನ್ಯವಾಗಿ ಪುರುಷನಿಂದ ಮಹಿಳೆಯ ಮೇಲೆ ನಡೆಯುವ ದೈಹಿಕ ಅಥವಾ ಲೈಂಗಿಕ ದೌರ್ಜನ್ಯ.


ಭಾರತದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯದ ಸಾಮಾನ್ಯ ರೂಪಗಳಲ್ಲಿ ಕೌಟುಂಬಿಕ ಹಿಂಸೆ ( ದೌರ್ಜನ್ಯ), ಲೈಂಗಿಕ ದೌರ್ಜನ್ಯ, ಕೊಲೆ, ಹೆಣ್ಣು ಬ್ರೂಣ ಹತ್ಯೆ ಮತ್ತು ಆಸಿಡ್ ದಾಳಿಗಳು ಸೇರಿವೆ.

 ಅಂಕಿಅಂಶಗಳು
ರಾಷ್ಟ್ರೀಯ ಅಪರಾಧ ವರದಿ ಬ್ಯೂರೋದ (ನ್ಯಾಷನಲ್ ಕ್ರೈಂ ರಿಪೋರ್ಟ್ ಬ್ಯೂರೋ) ವರದಿಯ ಪ್ರಕಾರ, ಮಹಿಳೆಯರ ಮೇಲಿನ ಅಪರಾಧಗಳಲ್ಲಿ ಶೇ. ೩೦ ಕ್ಕಿಂತ ಹೆಚ್ಚು ಕೌಟುಂಬಿಕ ಹಿಂಸಾಚಾರದಿಂದ ಉಂಟಾಗುತ್ತವೆ.
ರಾಷ್ಟ್ರೀಯ ಅಪರಾಧ ದಾಖಲೆಗಳ ಬ್ಯೂರೋದ ಪ್ರಕಾರ, ೨೦೧೧ ರಲ್ಲಿ,  ಮಹಿಳೆಯರ ವಿರುದ್ಧ ೨೨೮,೬೫೦ ಕ್ಕೂ ಹೆಚ್ಚು ಅಪರಾಧ ಘಟನೆಗಳು ವರದಿಯಾಗಿವೆ, ಆದರೆ ೨೦೨೧ ರಲ್ಲಿ, ೪೨೮,೨೭೮ ಘಟನೆಗಳು ವರದಿಯಾಗಿವೆ, ಇದು ೮೭%  ಹೆಚ್ಚಳವಾಗಿದೆ.
ಕುಟುಂಬವನ್ನು ಒಗ್ಗಟ್ಟಾಗಿ ಇಡಲು ಮಹಿಳೆಯರು ಹಿಂಸೆಯನ್ನು ಸಹಿಸಿಕೊಳ್ಳುತ್ತಾರೆ ಎಂದು ೬೫% ಭಾರತೀಯ ಪುರುಷರು ನಂಬುತ್ತಾರೆ ಮತ್ತು ಅದರಿಂದ  ಮಹಿಳೆಯರು ಕೆಲವೊಮ್ಮೆ  ಹಿಂಸೆಗೆ ಒಳಗಾಗುತ್ತಾರೆ.
ರಾಷ್ಟ್ರೀಯ ಅಪರಾಧ ದಾಖಲೆಗಳ ಬ್ಯೂರೋದಿಂದ ಲೆಕ್ಕಹಾಕಲಾದ ಅಂಕಿಅಂಶಗಳ ಪ್ರಕಾರ, ಮಹಿಳೆಯರ ಮೇಲೆ ನಡೆದ  ಹೆಚ್ಚಿನ ದೌರ್ಜನ್ಯಗಳು ಪೊಲೀಸ್ ಸ್ಟೇಷನ್ನಲ್ಲಿ ವರದಿಯಾಗಿರುವುದಿಲ್ಲ.
ಜನವರಿ ೨೦೧೧ ರಲ್ಲಿ, ಅಂತರರಾಷ್ಟ್ರೀಯ ಪುರುಷ ಮತ್ತು ಲಿಂಗ ಸಮಾನತೆ ಸಮೀಕ್ಷೆ ಪ್ರಶ್ನಾವಳಿಯಲ್ಲಿ,  ೨೪% ಭಾರತೀಯ ಪುರುಷರು ತಮ್ಮ ಜೀವಿತಾವಧಿಯಲ್ಲಿ ಒಮ್ಮೆಯಾದರೂ ಲೈಂಗಿಕ ದೌರ್ಜನ್ಯವನ್ನು ಎಸಗಿದ್ದಾರೆ ಎಂದು ವರದಿ ಮಾಡಿದೆ.
ಭಾರತದ ಲಿಂಗ ಅಂತರ ಸೂಚ್ಯಂಕ ರೇಟಿಂಗ್ ೨೦೨೨ ರಲ್ಲಿ ೦.೬೨೯ ಆಗಿದ್ದು, ೧೫೬ ದೇಶಗಳಲ್ಲಿ  ಭಾರತ ೧೩೫ ನೇ ಸ್ಥಾನದಲ್ಲಿದೆ.

ಕೊಲೆಗಳು
ವರದಕ್ಷಿಣೆಯಿಂದಾದ ಸಾವುಗಳು
ವರದಕ್ಷಿಣೆ ಸಾವು ಎಂದರೆ ವಿವಾಹಿತ ಮಹಿಳೆಯೊಬ್ಬಳ ವರದಕ್ಷಿಣೆ ವಿವಾದದಿಂದ ಉಂಟಾಗುವ ಕೊಲೆ ಅಥವಾ ಆತ್ಮಹತ್ಯೆ. ಕೆಲವು ಸಂದರ್ಭಗಳಲ್ಲಿ, ಗಂಡ, ಅತ್ತೆ ಮತ್ತು ಮಾವಂದಿರು ನಿರಂತರ ಕಿರುಕುಳ ಮತ್ತು ಚಿತ್ರಹಿಂಸೆಯ ಮೂಲಕ  ಹೆಣ್ಣಿನಿಂದ  ಹೆಚ್ಚಿನ ವರದಕ್ಷಿಣೆಯನ್ನು ಪಡೆಯಲು ಪ್ರಯತ್ನಿಸುತ್ತಾರೆ, ಇದು ಕೆಲವೊಮ್ಮೆ ಹೆಂಡತಿ ಆತ್ಮಹತ್ಯೆಗೆ ಕಾರಣವಾಗುತ್ತದೆ. ಈ ಆತ್ಮಹತ್ಯೆಗಳಲ್ಲಿ ಹೆಚ್ಚಿನವುಗಳು ನೇಣು ಬಿಗಿದುಕೊಳ್ಳುವಿಕೆ, ವಿಷಪ್ರಾಶನ ಅಥವಾ ಸ್ವಯಂ-ಸುಡುವಿಕೆಯ ಮೂಲಕ ಮಾಡಲಾಗುತ್ತದೆ. ಭಾರತದಲ್ಲಿ ವರದಕ್ಷಿಣೆ ಕಾನೂನುಬಾಹಿರವಾಗಿದ್ದರೂ, ವಧುವಿನ ಕುಟುಂಬವು ಆಯೋಜಿಸುವ ಮದುವೆಗಳಲ್ಲಿ ವರ ಮತ್ತು ಅವನ ಸಂಬಂಧಿಕರಿಗೆ ದುಬಾರಿ ಉಡುಗೊರೆಗಳನ್ನು ನೀಡುವ ಸಂಪ್ರದಾಯವು ಪ್ರಚಲಿತವಾಗಿದೆ.

ರಾಷ್ಟ್ರೀಯ ಅಪರಾಧ ದಾಖಲೆಗಳ ಬ್ಯೂರೋ (NCRB) ದತ್ತಾಂಶದ ಪ್ರಕಾರ , ೨೦೨೧ ರಲ್ಲಿ ದೇಶಾದ್ಯಂತ ೬,೫೬೯ ವರದಕ್ಷಿಣೆ ಸಾವುಗಳು ದಾಖಲಾಗಿವೆ, ಇದು ೨೦೨೦ ಕ್ಕೆ ಹೋಲಿಸಿದರೆ ೩.೮೫% ಇಳಿಕೆಯಾಗಿದೆ, ಉತ್ತರ ಪ್ರದೇಶ ರಾಜ್ಯದಿಂದ ಅತಿ ಹೆಚ್ಚು ವರದಕ್ಷಿಣೆ ಸಾವುಗಳು (೨,೨೨೨ ವರದಕ್ಷಿಣೆ ಸಾವುಗಳು) ಮತ್ತು ಹರಿಯಾಣ ರಾಜ್ಯದಲ್ಲಿ ಅತಿ ಹೆಚ್ಚು ವರದಕ್ಷಿಣೆ ಮರಣ ಪ್ರಮಾಣ ಇದೆ.

ಮರ್ಯಾದೆ ಹತ್ಯೆಗಳು
ಮರ್ಯಾದೆ ಹತ್ಯೆ ಎಂದರೆ ಒಬ್ಬ ತನ್ನ ಕುಟುಂಬದ ಮೇಲೆ ಅಪಮಾನ ಮತ್ತು ಅವಮಾನ ತಂದಿದ್ದಾನೆಂದು ಮಾಡಿದ ಕುಟುಂಬದ ಸದಸ್ಯರ ಕೊಲೆ.

ಮರ್ಯಾದಾ ಹತ್ಯೆಗಳಿಗೆ ಕಾರಣಗಳ ಉದಾಹರಣೆಗಳು ಹೀಗಿವೆ:
ನಿಯೋಜಿತ ವಿವಾಹಕ್ಕೆ ಪ್ರವೇಶಿಸಲು ನಿರಾಕರಿಸುವುದು.
ವ್ಯಭಿಚಾರ ಮಾಡುವುದು.
ಕುಟುಂಬವು ಒಪ್ಪದ ಸಂಗಾತಿಯನ್ನು ಆಯ್ಕೆ ಮಾಡುವುದು.
ಅತ್ಯಾಚಾರಕ್ಕೆ ಬಲಿಯಾಗುವುದು.

ದೆಹಲಿಯ ಲವ್ ಕಮಾಂಡೋಸ್ ಎಂದು ಕರೆಯಲ್ಪಡುವ ಸ್ವಯಂಸೇವಕ ಗುಂಪು, ಜಾತಿ ರೇಖೆಗಳ ಹೊರಗೆ ಮದುವೆಯಾದ ದಂಪತಿಗಳನ್ನು ರಕ್ಷಿಸಲು ಮೀಸಲಾಗಿರುವ ಸಹಾಯವಾಣಿಯನ್ನು ನಡೆಸುತ್ತದೆ.

ಭಾರತದಲ್ಲಿ ಮರ್ಯಾದಾ ಹತ್ಯೆಗಳು ಸಂಭವಿಸುವ ಪ್ರಮುಖ ಪ್ರದೇಶಗಳು ಉತ್ತರ ರಾಜ್ಯಗಳಾಗಿವೆ - ಅವು ವಿಶೇಷವಾಗಿ ಹರಿಯಾಣ, ಬಿಹಾರ, ಉತ್ತರ ಪ್ರದೇಶ, ರಾಜಸ್ಥಾನ, ಜಾರ್ಖಂಡ್, ಹಿಮಾಚಲ ಪ್ರದೇಶ ಮತ್ತು ಮಧ್ಯಪ್ರದೇಶ ಆಗಿದೆ.  ಕೆಲವು ಭಾರತೀಯ ರಾಜ್ಯಗಳಲ್ಲಿ ಮರ್ಯಾದಾ ಹತ್ಯೆಗಳು ಗಮನಾರ್ಹವಾಗಿ ಹೆಚ್ಚಿವೆ, ಇದು ಜೂನ್ ೨೦೧೦ ರಲ್ಲಿ ಭಾರತದ ಸರ್ವೋಚ್ಚ ನ್ಯಾಯಾಲಯ,  ಮರ್ಯಾದಾ ಹತ್ಯೆಗಳ ವಿರುದ್ಧ ತಡೆಗಟ್ಟುವ ಕ್ರಮಗಳನ್ನು ತೆಗೆದುಕೊಳ್ಳುವಂತೆ ಭಾರತೀಯ ಕೇಂದ್ರ ಸರ್ಕಾರ ಮತ್ತು ಆರು ರಾಜ್ಯಗಳಿಗೆ ನೋಟಿಸ್‌ಗಳನ್ನು ನೀಡಿತು.

ಹೆಣ್ಣು ಬ್ರೂಣ ಹತ್ಯೆ

ಹೆಣ್ಣು ಬ್ರೂಣ ಹತ್ಯೆ ಎಂದರೆ ನವಜಾತ ಹೆಣ್ಣು ಮಗುವನ್ನು ಆಯ್ದು ಕೊಲ್ಲುವುದು ಅಥವಾ ಗರ್ಭಪಾತದ ಮೂಲಕ ಹೆಣ್ಣು ಭ್ರೂಣವನ್ನು ಅಂತ್ಯಗೊಳಿಸುವುದು.

ಭಾರತದಲ್ಲಿ, ವೃದ್ಧಾಪ್ಯದಲ್ಲಿ ಒಂದು ಕುಟುಂಬಕ್ಕೆ ಭದ್ರತೆ ಒದಗಿಸುವಲ್ಲಿ,  ಮತ್ತು ಮೃತ ಪೋಷಕರು ಮತ್ತು ಪೂರ್ವಜರ ಕಾರ್ಯಗಳನ್ನು ನಡೆಸುವಲ್ಲಿ ಪ್ರಮುಖ  ಪಾತ್ರ   ಗಂಡು ಮಕ್ಕಳಿಗೆ ಇರುವ ಕಾರಣ ಭಾರತದಲ್ಲಿ ಗಂಡು ಮಗುವನ್ನು ಹೆರಲು ಪ್ರೋತ್ಸಾಹಿಸಲಾಗುತ್ತದೆ. ಇದಕ್ಕೆ ವಿರುದ್ಧವಾಗಿ, ಹೆಣ್ಣು ಮಕ್ಕಳನ್ನು ಸಾಮಾಜಿಕ ಮತ್ತು ಆರ್ಥಿಕ ಹೊರೆಯಾಗಿ ನೋಡಲಾಗುತ್ತದೆ. ಇದಕ್ಕೆ ಉದಾಹರಣೆಯೆಂದರೆ ವರದಕ್ಷಿಣೆ ಪದ್ಧತಿ.

ಭಾರತ ಸರ್ಕಾರದ ಅಂಕಿಅಂಶಗಳ ಪ್ರಕಾರ, ೨೦೦೦-೨೦೧೯ ರ ಅವಧಿಯಲ್ಲಿ ಭಾರತೀಯ ಜನಸಂಖ್ಯೆಯಲ್ಲಿ ಸುಮಾರು ೯ ಮಿಲಿಯನ್ ಮಹಿಳೆಯರು ಕಾಣೆಯಾಗಿದ್ದಾರೆ ಎಂದು ಪ್ಯೂ ಸಂಶೋಧನಾ ಕೇಂದ್ರ ಅಂದಾಜಿಸಿದೆ.

ಲೈಂಗಿಕ ಅಪರಾಧಗಳು
ಮಹಿಳೆಯರ ಮೇಲಿನ ಲೈಂಗಿಕ ದೌರ್ಜನ್ಯಕ್ಕೆ ಭಾರತವು ವಿಶ್ವದ ಅತ್ಯಂತ ಅಪಾಯಕಾರಿ ದೇಶಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ. ಭಾರತದಲ್ಲಿ ಅತ್ಯಾಚಾರವು ಅತ್ಯಂತ ಸಾಮಾನ್ಯ ಅಪರಾಧಗಳಲ್ಲಿ ಒಂದಾಗಿದೆ.

ಕ್ರಿಮಿನಲ್ ಕಾನೂನು (ತಿದ್ದುಪಡಿ) ಕಾಯ್ದೆ, ೨೦೧೩ ಅತ್ಯಾಚಾರವನ್ನು ಮಹಿಳೆಯ ಒಪ್ಪಿಗೆಯಿಲ್ಲದೆ ಪುರುಷನು ಮಹಿಳೆಯ ದೈಹಿಕ ರಂಧ್ರಗಳಿಗೆ ಶಿಶ್ನ ಮತ್ತು ಶಿಶ್ನೇತರ ಪ್ರವೇಶ ಎಂದು ವ್ಯಾಖ್ಯಾನಿಸುತ್ತದೆ.

ರಾಷ್ಟ್ರೀಯ ಅಪರಾಧ ದಾಖಲೆಗಳ ಬ್ಯೂರೋದ ಪ್ರಕಾರ, ಭಾರತದಲ್ಲಿ ಪ್ರತಿ ೨೦ ನಿಮಿಷಕ್ಕೆ ಒಬ್ಬ ಮಹಿಳೆ ಅತ್ಯಾಚಾರಕ್ಕೊಳಗಾಗುತ್ತಾಳೆ
೨೦೧೧ ರಿಂದ ೨೦೧೨ ರವರೆಗೆ ವರದಿಯಾದ ಅತ್ಯಾಚಾರ ಘಟನೆಗಳು ಶೇ. ೩ ರಷ್ಟು ಹೆಚ್ಚಾಗಿದೆ.
ವರದಿಯಾದ ಸಂಭೋಗ ಅತ್ಯಾಚಾರದ ಘಟನೆಗಳು ೨೦೧೧ ರಲ್ಲಿ ೨೬೮ ಪ್ರಕರಣಗಳಿಂದ ೨೦೧೨ ರಲ್ಲಿ ೩೯೨ ಪ್ರಕರಣಗಳಿಗೆ ೪೬.೮% ರಷ್ಟು ಹೆಚ್ಚಾಗಿದೆ.
ಈಗ ಮಹಿಳೆಯರು ಹೆಚ್ಚು ಸ್ವತಂತ್ರರು ಮತ್ತು ವಿದ್ಯಾವಂತರಾಗುತ್ತಿದ್ದಾರೆ, ಇದು ಅವರ ಅತ್ಯಾಚಾರವನ್ನು ವರದಿ ಮಾಡುವ ಸಾಧ್ಯತೆಯನ್ನು ಹೆಚ್ಚಿಸುತ್ತಿದೆ.

ವೈವಾಹಿಕ ಅತ್ಯಾಚಾರ
ಭಾರತದಲ್ಲಿ ವೈವಾಹಿಕ ಅತ್ಯಾಚಾರಅಪರಾಧವಲ್ಲ. ವೈವಾಹಿಕ ಅತ್ಯಾಚಾರವನ್ನು ಇನ್ನೂ ನಿಷೇಧಿಸದ ಐವತ್ತು ದೇಶಗಳಲ್ಲಿ ಭಾರತವೂ ಒಂದು. ವೈವಾಹಿಕ ಅತ್ಯಾಚಾರವನ್ನು ಮೂರು ವಿಧಗಳಲ್ಲಿ ಒಂದಾಗಿ ವರ್ಗೀಕರಿಸಬಹುದು:

ಹಲ್ಲೆಯಿಂದಾಗುವ ಅತ್ಯಾಚಾರ: ಇದರಲ್ಲಿ ದೈಹಿಕ ಮತ್ತು ಲೈಂಗಿಕ ಹಿಂಸೆ ಎರಡೂ ಸೇರಿವೆ. .
ಬಲವಂತದ ಅತ್ಯಾಚಾರ: ಗಂಡಂದಿರು ತಮ್ಮ ಹೆಂಡತಿಯನ್ನು ಒತ್ತಾಯಿಸಲು ಅಗತ್ಯವಿರುವ ಕನಿಷ್ಠ ಪ್ರಮಾಣದ ಬಲವನ್ನು ಬಳಸುತ್ತಾರೆ.
ಕಡ್ಡಾಯ ಅಥವಾ ಅತಿರೇಕದ ಅತ್ಯಾಚಾರ: ಚಿತ್ರಹಿಂಸೆ ಮತ್ತು/ಅಥವಾ "ವಿಕೃತ" ಲೈಂಗಿಕ ಕ್ರಿಯೆಗಳು ಸಂಭವಿಸುತ್ತವೆ ಮತ್ತು ಅವು ಹೆಚ್ಚಾಗಿ ದೈಹಿಕವಾಗಿ ಹಿಂಸಾತ್ಮಕವಾಗಿರುತ್ತವೆ.

ಸಾಧಾರಣತೆಗೆ ಸಂಬಂಧಿಸಿದ ಹಿಂಸೆ
ನಮ್ರತೆಗೆ ಸಂಬಂಧಿಸಿದ ಮಹಿಳೆಯರ ಮೇಲಿನ ಹಿಂಸಾಚಾರವು, ಮಹಿಳೆಯ ನಮ್ರತೆಯನ್ನು ಕೆರಳಿಸುವ ಉದ್ದೇಶದಿಂದ ಮತ್ತು ಮಹಿಳೆಯರ ನಮ್ರತೆಗೆ ಅವಮಾನಿಸುವ ದಾಳಿಗಳನ್ನು ಒಳಗೊಂಡಿದೆ.

ಕೌಟುಂಬಿಕ ಹಿಂಸೆ
ಕೌಟುಂಬಿಕ ಹಿಂಸೆ ಎಂದರೆ ಡೇಟಿಂಗ್, ಮದುವೆ, ಸಹವಾಸ ಅಥವಾ ಕೌಟುಂಬಿಕ ಸಂಬಂಧದಂತಹ ನಿಕಟ ಸಂಬಂಧದಲ್ಲಿ ಒಬ್ಬ ಪಾಲುದಾರ ಇನ್ನೊಬ್ಬರ ವಿರುದ್ಧ ನಡೆಸುವ ದೌರ್ಜನ್ಯ. ದೇಶೀಯ ಹಿಂಸೆಯನ್ನು ದೇಶೀಯ ದೌರ್ಜನ್ಯ, ಸಂಗಾತಿಯ ದೌರ್ಜನ್ಯ, ಹೊಡೆಯುವುದು, ಕೌಟುಂಬಿಕ ಹಿಂಸೆ, ಡೇಟಿಂಗ್ ದೌರ್ಜನ್ಯ ಮತ್ತು ನಿಕಟ ಸಂಗಾತಿ ಹಿಂಸೆ ಎಂದೂ ಕರೆಯಲಾಗುತ್ತದೆ.

ಕೌಟುಂಬಿಕ ಹಿಂಸೆಯು ದೈಹಿಕ, ಭಾವನಾತ್ಮಕ, ಮೌಖಿಕ, ಆರ್ಥಿಕ ಮತ್ತು ಲೈಂಗಿಕ ಕಿರುಕುಳವಾಗಿರಬಹುದು. ಕೌಟುಂಬಿಕ ಹಿಂಸಾಚಾರವು ಸೂಕ್ಷ್ಮ, ಬಲವಂತ ಅಥವಾ ಹಿಂಸಾತ್ಮಕವಾಗಿರಬಹುದು. ರಾಜಕಾರಣಿ ರೇಣುಕಾ ಚೌಧರಿ ಹೇಳುವಂತೆ, ಭಾರತದಲ್ಲಿ, ೭೦% ಮಹಿಳೆಯರು ಕೌಟುಂಬಿಕ ಹಿಂಸಾಚಾರಕ್ಕೆ ಬಲಿಯಾಗುತ್ತಾರೆ. ಕೌಟುಂಬಿಕ ಹಿಂಸಾಚಾರವನ್ನು ಅನುಭವಿಸಿದ ಭಾರತೀಯ ಮಹಿಳೆಯರಲ್ಲಿ ಗಣನೀಯ ಪ್ರಮಾಣದ ೮೬% ರಷ್ಟು ಜನರು ತಮ್ಮ ಅನುಭವಗಳನ್ನು ಬಹಿರಂಗಪಡಿಸದಿರಲು ನಿರ್ಧರಿಸುತ್ತಾರೆ ಮತ್ತು ಅದನ್ನು ಸ್ನೇಹಿತರು ಅಥವಾ ಕುಟುಂಬ ಸದಸ್ಯರೊಂದಿಗೆ ಹಂಚಿಕೊಳ್ಳುವುದಿಲ್ಲ.

ಬಲವಂತದ ಬಾಲ್ಯ ವಿವಾಹ
ಭಾರತದಲ್ಲಿ ೧೦ ವರ್ಷದೊಳಗಿನ ಸುಮಾರು ೭.೮೪ ಮಿಲಿಯನ್ ಹೆಣ್ಣು ಮಕ್ಕಳು ವಿವಾಹವಾಗಿದ್ದಾರೆ. ಯುವತಿಯರು ಬಲವಂತದ ಬಾಲ್ಯ ವಿವಾಹಗಳಿಗೆ ಹೆಚ್ಚಿನ ಒಳಗಾಗುವ ಸಾಧ್ಯತೆಯನ್ನು ಎದುರಿಸುತ್ತಾರೆ.

ಆಮ್ಲ (ಆಸಿಡ್)  ದಾಳಿ 
ಆಸಿಡ್ ದಾಳಿ ಅಥವಾ ವಿಟ್ರಿಯೊಲೇಜ್ ಎಂದೂ ಕರೆಯಲ್ಪಡುವ ಆಸಿಡ್ ದಾಳಿಯು ಭಾರತದಲ್ಲಿ ಮಹಿಳೆಯರ ಮೇಲೆ ಅಸಮಾನವಾಗಿ ಪರಿಣಾಮ ಬೀರುವ ಹಿಂಸಾತ್ಮಕ ಹಲ್ಲೆಯ ಕ್ರೂರ ರೂಪವಾಗಿದೆ . ಈ ಹೇಯ ಕೃತ್ಯವು "ವಿಕಾರಗೊಳಿಸುವ, ಅಂಗವಿಕಲಗೊಳಿಸುವ, ಚಿತ್ರಹಿಂಸೆ ನೀಡುವ ಅಥವಾ ಕೊಲ್ಲುವ ಉದ್ದೇಶದಿಂದ" ವ್ಯಕ್ತಿಯ ದೇಹದ ಮೇಲೆ ಉದ್ದೇಶಪೂರ್ವಕವಾಗಿ ಆಮ್ಲ ಅಥವಾ ನಾಶಕಾರಿ ವಸ್ತುಗಳನ್ನು ಎಸೆಯುವುದನ್ನು ಒಳಗೊಂಡಿರುತ್ತದೆ. ಸಾಮಾನ್ಯವಾಗಿ ಮುಖದ ಮೇಲೆ ಬಿದ್ದ ಆಸಿಡ್ಗಳು ತೀವ್ರವಾದ ಸುಟ್ಟಗಾಯಗಳಿಗೆ ಕಾರಣವಾಗುತ್ತವೆ, ಚರ್ಮವನ್ನು ಹಾನಿಗೊಳಿಸುತ್ತವೆ.ಈ ಸಮಸ್ಯೆಯ ಗಂಭೀರತೆಯನ್ನು ಗುರುತಿಸಿ, ಭಾರತೀಯ ಶಾಸಕಾಂಗವು ಆಮ್ಲ ಮಾರಾಟವನ್ನು ನಿಯಂತ್ರಿಸಲು ಕ್ರಮಗಳನ್ನು ತೆಗೆದುಕೊಂಡಿದೆ.೨೦೧೪ ಮತ್ತು ೨೦೧೮ ರ ನಡುವೆ, ರಾಷ್ಟ್ರೀಯ ಅಪರಾಧ ದಾಖಲೆಗಳ ಬ್ಯೂರೋದ ದತ್ತಾಂಶವು ಭಾರತದಲ್ಲಿ ೧,೪೮೩ ಬಲಿಪಶುಗಳು ಆಸಿಡ್ ದಾಳಿಯ ಪ್ರಕರಣಗಳನ್ನು ದಾಖಲಿಸಿದ್ದಾರೆ ಎಂದು ಬಹಿರಂಗಪಡಿಸಿದೆ.

ಲಿಂಗಭೇದಭಾವ 
ಶಿಕ್ಷಣ, ಆಸ್ತಿ ಹಂಚಿಕೆಯ, ಕೆಲಸ, ವೇತನದ ವಿಷಯದಲ್ಲಿ ಹೆಣ್ಣುಮಕ್ಕಳು ಸಹ ಲಿಂಗ ಭೇದಭಾವವನ್ನು ಎದುರಿಸುತ್ತಾರೆ.

ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ